অনুরাগ কাশ্যপ তৈরি হচ্ছেন নতুন ছবির জন্য। অভিনয়ের প্রস্তাব নিয়ে নাকি পৌঁছে গিয়েছেন কঙ্গনা রানাউতের কাছে! তবে অনুরাগের অন্যান্য ছবির মতো এই ছবি তেমন ডার্ক হবে না। হালকা চালের গল্প। কঙ্গনা রাজি হয়েছেন কি না, এখনও জানা যায়নি। এর আগে ‘কুইন’ ছবিতে প্রধান চরিত্রে অভিনয় করেছিলেন কঙ্গনা। যে ছবির অন্যতম প্রযোজক ছিলেন অনুরাগ। ‘কুইন’ সুপারহিট হওয়ার পরে কঙ্গনার চাহিদাও বেড়ে গিয়েছিল বেশ খানিকটা। সে সময় এক সাক্ষাৎকারে অনুরাগ বলেছিলেন, ‘‘আমার ধারণা, কঙ্গনার যদি কোনও স্ক্রিপ্ট সত্যিই পছন্দ হয়, তাহলে পারিশ্রমিক নিয়ে মাথা ঘামাবে না ও।’’ আরেকদিকে শোনা যাচ্ছে, অনুরাগ এবং কঙ্গনা একসঙ্গে কাজ করছেন নিশ্চিতভাবেই। কিন্তু তা কোনও ছবির জন্য নয়। একটি বিজ্ঞাপনের জন্য। কোনটা যে সত্যি, কে জানে!